གསུང་ངག་རིན་པོ་ཆེའི་ཟབ་མོ་བླ་མའི་རྣལ་འབྱོར་མཆོད་པའི་ཆོ་ག་དང་བཅས་པ་ཚོགས་གཉིས་ཆུ་གཏེར་རྫོགས་པའི་སྤྲིན་ཆེན་ཞེས་བྱ་བ་བཞུགས། ཕྱོགས་བཅུའི་རྣམ་པ་
ཐམས་ཅད་མཁྱེན་ཀུན་གྱི། །སྒྲ་འཕྲུལ་ཚུལ་ཁྲིམས་བསླབ་ལྡན་རྣམ་རོལ་གྱིས། །སེམས་ཅན་རེ་སྐོང་གྱ་ནོམ་ཡོན་ཏན་དང༌། །ཕྲིན་ལས་ལྷན་གྲུབ་བླ་མས་རྟག་ཏུ་སྐྱོངས། །ཐ་སྙད་གཙུག་ལག་ཉིན་མོར་བྱེད་པ་ནས། །སྨིན་གྲོལ་
ཡིད་བཞིན་ནོར་བུ་མནོས་ཀྱི་བར། །དྲིན་ཆེན་སློབ་དཔོན་ཐམས་ཅད་རྒྱལ་བ་དང༌། །རྒྱལ་བའི་གདུང་འཚོབ་ངེས་པའི་ཕྱག་བགྱིའོ། །དུས་གསུམ་རྣམ་འདྲེན་ཡོངས་ལས་བླ་མ་མཆོག །བསོད་ནམས་ཞིང་དུ་བསྔགས་པ་བརྗོད་དེ་
ཅི། །འོན་ཏེ་བསྐལ་མང་བསྒྲུབ་འོས་ཡེ་ཤེས་ཆེ། །དེ་འདིས་སྐད་ཅིག་གཅིག་ལ་བསྐྱེད་མི་ནམ། །དཀོན་མཆོག་གསུམ་དངོས་བླ་མ་དམན་པའི་བློས། །དངོས་གྲུབ་སྒྲུབ་ཐབས་ཟབ་མོར་ལེགས་ཞུགས་ཀྱང༌། །སྟོང་པའི་མཁའ་
156

আ
།དབྱིངས་སྐད་ཀྱི་ང་རོ་ཡིས། །བོས་པའི་ལད་མོ་བསྒུགས་དང་ཅིས་མི་མཚུངས། །མོས་གུས་མི་དམན་སྐལ་བཟང་རཱ་མ་ཎས། །འདིར་བརྟེན་ཚོགས་བསགས་རྒྱུད་ལས་ཉེར་འཕོས་མདའ། །སྒྲིབ་
སྟུག་འབོད་གྲོགས་གནད་ལ་བསྣུན་ཏེ་སླར། །དངོས་གྲུབ་སཱི་ཧ་འགུགས་བྱེད་འདི་རྨད་བྱུང༌། །དེའང་གང་ཞིག་ཐར་པ་དམ་པ་འདོད་པས་གཞི་ངེས་པར་འབྱུང་བ་ཚུལ་ཁྲིམས་ཀྱི་སྡོམ་པ་སྐྱེ་བ་ནས། མཐར་ཐུག་བླ་ན་མེད་པའི་
བྱང་ཆུབ་བར་གྱི་བདེ་ལེགས་དང་ཡོན་ཏན་ཐམས་ཅད་བླ་མ་ཡང་དག་པའི་དགེ་བའི་བཤེས་གཉེན་ལ་བརྟེན་ནས་འབྱུང་དགོས་ཏེ། མདོ་སྡུད་པར། སློབ་མ་བཟང་པོ་བླ་མར་གུས་ལྡན་དེ་དག་གིས། །བླ་མ་མཁས་པ་རྣམས་ལ་རྟག་
ཏུ་བསྟེན་པར་བྱ། །ཅི་ཕྱིར་ཞེ་ན་མཁས་པའི་ཡོན་ཏན་དེ་ལས་འབྱུང༌། །ཞེས་གསུངས། ཁྱད་པར་སངས་རྒྱས་ཐོབ་པ་ལ་བདེ་ཆེན་ལྷན་ཅིག་སྐྱེས་པའི་ཡེ་ཤེས་རྟོགས་དགོས་ཤིང༌། དེ་རྟོགས་པ་ལ་ཐབས་གཞན་གྱིས་རྙེད་པ་མ་
ཡིན་པར་བླ་མའི་བྱིན་རླབས་དང་རང་ཉིད་དེ་ལ་བརྟེན་པའི་ཚོགས་བསགས་ཁྱད་པར་ཅན་བགྱིད་པར་རག་ལས་ཏེ། ཀྱེ་རྡོ་རྗེར། གཞན་གྱིས་བརྗོད་མིན་ལྷན་ཅིག་སྐྱེས། །གང་དུ་ཡང་ནི་མི་རྙེད་དོ། །བླ་མའི་དུས་ཐབས་བསྟན་པ་
དང༌། །བདག་གི་བསོད་ནམས་ལས་ཤེས་བྱ། །ཞེས་སོགས་རྒྱུད་སྡེ་རྣམས་ལས་རྒྱ་ཆེར་འབྱུང་ངོ༌། །བླ་མ་དེའང་དབང་མ་ཐོབ་པའི་བླ་མ་ལ་གསོལ་བ་བཏབ་པས་བྱིན་རླབས་ཅུང་ཟད་རེ་འབྱུང་སྲིད་ཀྱང༌། ཚེ་འདིའམ་བར་དོ་ལ་
157

སོགས་པར་འཚང་རྒྱ་སྟེར་མི་ནུས། བླ་མ་སངས་རྒྱས་དངོས་སུ་བལྟ་བ་ནི་གསང་སྔགས་པའི་ལུགས་ཡིན། དབང་མ་ཐོབ་ན་གསང་སྔགས་པའི་ཐ་སྙད་མི་འབྱུང་སྟེ། སོ་ཐར་གྱི་སྡོམ་པ་མ་ཐོབ་ན་དགེ་སློང་གི་དངོས་པོར
འགྱུར་བ་བཞིན་ནོ། །དེས་ན་དབང་བསྐུར་བ་ཕྱིན་ཅི་མ་ལོག་པར་ཐོབ་པའི་བླ་མ་ལ་གསོལ་བ་བཏབ་ན་ མཆོག་ཐུན་མོང་གི་དངོས་གྲུབ་ཐམས་ཅད་འབྱུང་སྟེ། བླ་མ་ལྔ་བཅུ་པར། དངོས་གྲུབ་སློབ་དཔོན་རྗེས་འབྲང་
བར། །ཤེས་ནས་དངོས་པོ་ཐམས་ཅད་ཀྱིས། །བླ་མ་ཡོངས་སུ་མཉེས་པར་བྱ། །ཞེས་སོ། །དབང་ཐོབ་པའི་བླ་མ་ལ་རང་གིས་མཐོང་ཚུལ་ཇི་ལྟར་བྱུང་ཡང་སངས་རྒྱས་དངོས་དང་དབྱེར་མེད་དུ་ཐག་བཅད་དགོས་ཏེ། བ་ཚྭ་ཆུ་
ཀླུང་གི་མདོར། ལྔ་བརྒྱ་ཐ་མར་གྱུར་པ་ན། །ང་ཉིད་སློབ་དཔོན་གཟུགས་ཀྱིས་གནས། །ང་ཡིན་སྙམ་དུ་ཡིད་བྱོས་ལ། །དེ་ཚེ་དེ་ལ་གུས་པ་སྐྱེད། །ཅེས་སོ། །དེ་ལྟར་མིན་ན་མཐོང་ཚུལ་སྣ་ཚོགས་འབྱུང་བ་སྔོན་གྱི་ལོ་རྒྱུས་ྋ
དག་གིས་ཀྱང་ཤེས་ཏེ། སློབ་དཔོན་སངས་རྒྱས་ཡེ་ཤེས་ཞབས་ཀྱིས། འཕགས་པ་འཇམ་དཔལ་དགེ་བའི་བཤེས་སུ་བྱོན་པ་ལ། ཁྱིམ་བཙུན་ཆོས་གོས་ཀྱིས་ཐོད་བཅིངས་ནས་ཞིང་རྨོད་པ་དང་ཆང་གིས་ར་རོ་བ་ཅན་དུ་གཟིགས་པ་
དང༌། ནཱ་རོ་པས་ཏི་ལོ་པ་ཉ་གསོན་པོར་བསྲེགས་ནས་ཟ་བའི་སྨྱོན་པ་ལྟར་མཐོང་བ་སོགས་མང་དུ་བྱུང་སྟེ། དེ་དག་གིས་སླར་མོས་གུས་བསྒོམས་པ་དང་བཀའ་བཞིན་བསྒྲུབས་པས་གྲུབ་པ་བརྙེས་པ་དང༌། གཞན་ཡང་མོས་གུས་
བླ་མཆོད་སྐོར་

আ
།སྟོབས་ཀྱིས་བླ་མ་ལས་ཀྱང་སློབ་བུ་གྲུབ་པ་ཐོབ་སྔ་བའི་ལོ་རྒྱུས་ཀྱང་མཆིས་ཏེ། དཔལ་འབྲས་སྤུངས་པ་འབྲས་སོ་བའི་ཆར་འབེབས་ནུས་པའི་བླ་མ་བས། དེའི་ཉེ་གནས་ལོ་བཅུ་གཉིས་ཀྱི་སྔོན་དུ་
འཚང་རྒྱ་སྔ་བར་བྱུང་བ་དང༌། བལ་པོའི་དཔེ་ཀ་བྷི་ཧ་རས། བླ་མ་ལས་སློབ་མ་གྲུབ་པ་ཐོབ་སྔ་བ་སོགས་རྒྱུ་མཚན་དུ་མ་འབྱུང་བ་གཞན་ལས་ཤེས་པར་བྱའོ། །དེས་ན་བླ་མའི་རྣལ་འབྱོར་བསྒོམ་པ་ནི་ ལམ་ཐམས་ཅད་ཀྱི་
གཞིའམ་སྙིང་པོ་ཤེས་པར་བྱས་ནས་ཉམས་སུ་བླང་བ་ལ་འབད་པར་བྱའོ། །ཇི་ལྟར་ཉམས་སུ་བླང་བའི་ཚུལ་སོ་སོའི་ལམ་གྱི་རིམ་པར་མཐུན་པའི་གསོལ་བ་གདབ་པ་ལ་མི་འདྲ་བ་མང་དུ་འབྱུང་ཡང༌། འདིར་གསུང་ངག་རིན་པོ་ཆེ་
ལམ་འབྲས་བུ་དང་བཅས་པའི་ཁྲིད་གཞུང་གིས་དངོས་བསྟན་ཟབ་མོ་བླ་མའི་རྣལ་འབྱོར་ཉམས་ལེན་དང་མཐུན་པའི་ཡོན་ཏན་རྣམས་རྒྱུད་ལ་སྐྱེ་བར་གསོལ་བ་གདབ་པའི་ཚུལ་ལ། སྦྱོར་བ་དང་། དངོས་གཞི
སོ། །དང་པོ་སྦྱོར་བ་ལ་ཉེར་བསྡོགས་དང༌། སྔོན་འགྲོ་གཉིས་ལས། དང་པོ་ནི། གནས་ཁང་གཙང་ཞིང་རྒྱན་གྱིས་བརྒྱན་པར། སྟེགས་བུ་ལ་སྒྲུབ་པའི་མཎྜལ་ཚོམ་བུ་ལྔའམ། བླ་མའི་སྐུ་བྲིས་འབུར་གང་རུང་བཀྲམ་པའི་
མདུན་དུ་ཉེར་སྤྱོད་དང་མཆོད་པའི་མཎྜལ་སོགས་སྤྱི་ལྟར་བཤམ། རང་གི་མདུན་དུ་རྡོ་རྗེ་དྲིལ་བུ། བྱིན་གྱིས་བརླབས་པའི་ནང་མཆོད་རྣམས་འདུས་བྱའོ། །གཉིས་པ་ནི། གནས་དང་ཡོ་བྱད་བྱིན་རླབས་ཆུ་གཉིས་མ་གཏོགས་ཀྱེ་རྡོ་
དངོས་གཞི་དང༌། རྗེས་
བཅུ་ཐམ་པ་

བླ་མཆོད་སྐོར་
རྗེ་ལྟར་དང༌། སྐྱབས་འགྲོ་སེམས་བསྐྱེད་ནི། བདག་དང་འགྲོ་བ་ཁམས་གསུམ་ནམ་མཁའ་ཡི་སོགས་ཚིགས་བཅད་མའམ། དེ་མི་ནུས་ན་མངོན་རྟོགས་ཀྱི་དབུ་ནས་འབྱུང་བ་ལྟར་བྱའོ། །གཉིས་པ་དངོས་གཞི་ལ། ཡུལ་བསྐྱེད
པ། ཡན་ལག་བདུན་པ་དབུལ་བ། གསོལ་བ་གདབ་པ། དབང་བླང་བའོ། །དང་པོ་ནི་ཆོས་ཐམས་ཅད་ཀྱི་རང་བཞིན་སྟོང་པ་ཉིད་དུ་ཤེས་པའི་ངང་ནས་དོན་ཡིད་ལ་དྲན་ བཞིན་པས་འདི་སྐད་བརྗོད་དོ། །མདུན་གྱི་ནམ་མཁར་
མཆོད་སྤྲིན་འཁྲིགས་དབུས་སེང་ཁྲི་ཆུ་སྐྱེས་ཉི་ཟླའི་སྟེང༌། །སྐྱབས་གནས་ཐམས་ཅད་འདུས་པའི་ངོ་བོ་རྩ་བའི་བླ་མ་འཁོར་ལོའི་མགོན། །རྣམ་པ་རྡོ་རྗེ་འཆང་ཆེན་སྔོན་པོ་རྡོ་རྗེ་དྲིལ་བུ་ཐུགས་ཀར་བསྣོལ། །ཁྲོ་འཛུམ་སྒེག་ཅིང་
ཆགས་པའི་ཉམས་ལྡན་རལ་པའི་ཐོར་ཚུགས་བཅིངས་ལྷག་གྲོལ། །དར་དང་རིན་ཆེན་རུས་པའི་རྒྱན་སྤྲས་འཕྲོ་འདུ་འོད་ཟེར་དྲྭ་བ་དཀྲིགས། །རྡོ་རྗེའི་སྐྱིལ་མོ་ཀྲུང་གིས་བཞུགས་པའི་ཕུང་ལྔ་ཀུན་འདུས་རྒྱལ་བ་དྲུག །ཁམས་ལྔ་
རིག་མ་སྐྱེ་མཆེད་རྩ་རྒྱུས་ཚིགས་རྣམས་རྒྱལ་བའི་སྲས་ཆེན་བརྒྱད། །ཡན་ལག་རྣམ་དག་ཁྲོ་བོའི་དབང་པོ་ཡུལ་དྲུག་ལྷ་མོར་དག་པའི་བདག །དེ་མཐར་བརྒྱུད་པའི་བླ་མ་རྣམས་དང་ཡི་དམ་རྒྱུད་སྡེ་བཞི་ཡི་ལྷ། །སངས་རྒྱས་ཆོས་
དང་འཕགས་པའི་དགེ་འདུན་བསྟན་སྲུང་ནོར་ལྷའི་ཚོགས་ཀྱིས་བསྐོར། །གནས་གསུམ་རྡོ་རྗེའི་ཡི་གེ་གསུམ་མཚན་ཐུགས་ཀའི་འོད་ཀྱིས་བསྐུལ་བའི་མོད། །རང་བཞིན་གནས་ནས་ཡེ་ཤེས་པ་རྣམས་སྤྱན་དྲངས་དབྱེར་མེད་ཐིམ་
160

আ
།པར་གྱུར། །དེང་ནས་བྱང་ཆུབ་སྙིང་པོའི་བར་དུ་ཁྱོད། །ཐར་པའི་ལམ་སྟོན་བླ་མ་ཀུན་འདུས་དངོས། །དངོས་གྲུབ་འབྱུང་གནས་ཡི་དམ་ལྷ་ཚོགས་ཉིད། །འཇིགས་ལས་སྐྱོབ་པའི་སྐྱབས་མཆོག་
གསུམ་ཡང་ཁྱོད། །བར་ཆད་ཀུན་སེལ་བསྟན་སྲུང་ཡོངས་ཀྱི་གཙོ། །དགོས་འདོད་ཀུན་སྩོལ་ནོར་ལྷ་ཀུན་གྱི་རྗེ། །ཀུན་འདུས་ཁྱོད་ཞབས་སྤངས་ནས་སྐྱབས་གཞན་ལ། །རེ་བ་སྨིག་རྒྱུའི་ཆུ་ལས་འཐུང་འདྲར་བལྟ། །
གཉིས་པ་ལ་བདུན་ལས། ཕྱག་འཚལ་བའི་ཡན་ལག་ནི། བརྒྱུད་པའི་བྱིན་རླབས་དང་ལྡན་སྡོམ་པས་ཕྱུག །མདོ་སྔགས་ཀུན་མཁྱེན་མན་ངག་དུ་མས་བརྒྱན། །སྙིང་རྗེས་རྒྱུད་བརླན་སློབ་མར་ཕན་པར་འདོམས། །ཆོས་སྨྲ་ཆོས་
ཀྱི་རྒྱལ་པོ་ལ་ཕྱག་འཚལ། །དུས་གསུམ་བདེ་གཤེགས་ཡོན་ཏན་སྲིད་པའི་མཚོར། །མི་ཡི་ཟླ་གཟུགས་ལེགས་ཤར་བདེ་བ་ཆེའི། །ལྷན་སྐྱེས་ཡེ་ཤེས་སྐད་ཅིག་གཅིག་བསྐྱེད་པ། །ཆོས་ཀྱི་རྒྱལ་པོ་བླ་མ་ལ་ཕྱག་འཚལ། །སྨྲ་བ་
མཁས་པ་གྲངས་མེད་སྤྲུལ་དང་མཉམ། །ཁྱོད་ཀྱི་ཡོན་ཏན་སྙན་དངགས་དམ་པའི་གླུར། །བླངས་པའི་སྒྲ་དབྱངས་འོག་མིན་བར་བཀང་སྟེ། །མངོན་པར་བསྟོད་ཀྱིན་ཕྱག་གི་ཕྲེང་བ་བརྩེགས། །རྣམ་དག་དཀྱིལ་འཁོར་བཞི་ཡི་
འཛིན་མ་སོགས་ནས། བཀའ་དྲིན་མཉམ་མེད་གྲུབ་ཆེན་བུདྡྷ་ཤྲཱི། །ཀུན་དགའ་བཟང་པོ་རྣམས་ལ་ཕྱག་འཚལ་ལོ། །དཀོན་མཆོག་རྒྱལ་མཚན་ཤེས་རབ་རྒྱ་མཚོ་དང་། །རྒྱལ་ཚབ་ཀུན་དབང་དཔལ་ལྡན་རྡོ་རྗེའི་ཞབས། །བསོད་
161

བླ་མཆོད་སྐོར་
ནམས་སེང་གེ་ཡོངས་འཛིན་དཀོན་མཆོག་འཕེལ། །སངས་རྒྱས་རིན་ཆེན་རྣམས་ལ་ཕྱག་འཚལ་ལོ། །ལྷ་མཆོག་སེང་གེ་དཀོན་མཆོག་ལྷུན་གྲུབ་ཞབས། །སངས་རྒྱས་སེང་གེ་དཀོན་མཆོག་དཔལ་ལྡན་པ། །ནམ་མཁའ་དཔལ་
བཟང་ཀུན་དགའ་བཀྲ་ཤིས་དང༌། །ཀུན་དགའ་བསོད་ནམས་རྣམས་ལ་ཕྱག་འཚལ་ལོ། །དཔལ་ལྡན་དོན་གྲུབ་ག་ག་ན་བུདྡྷ། །ཤེས་རབ་ འབྱུང་གནས་དམ་ཆོས་བསམ་འགྲུབ་དང༌། །སངས་རྒྱས་ཕུན་ཚོགས་ཚུལ་ཁྲིམས་
ལྷུན་གྲུབ་ཞབས། །དངོས་བརྒྱུད་བླ་མ་རྣམས་ལ་ཕྱག་འཚལ་ལོ། །ཡང་ན། _སངས་རྒྱས་ཕུན་ཚོགས་ཤེས་བྱ་བཟང་པོ་དང༌། །བཀྲ་ཤིས་ལྷུན་གྲུབ་རྣམས་ལ་ཕྱག་འཚལ་ལོ། །ཞེས་སོགས་གང་མོས་བསྒྱུར། ཞེས་བརྒྱུད་པའི་
མཚན་ཕྲེང་གིས་ཕྱག་འཚལ་བའམ། མི་ནུས་ན། མདོ་རྒྱུད་བསྟན་པའི་སྙིང་པོ་ཕྱུང་བའི་བཅུད། །བདག་མེད་ཞལ་ལུང་ཚད་མ་བཞི་ལྡན་གྱི། །དབང་བསྐུར་ཟབ་ཁྲིད་བྱིན་རླབས་ལུང་གི་སྲོལ། །བརྒྱུད་ཁྱཻན་བླ་མ་རྣམས་ལ་ཕྱག་
འཚལ་ལོ། །ཞེས་དང༌། གང་ཞིག་སྐྱབས་སུ་ངེས་པར་བསྟེན་ཙམ་གྱིས། །ལམ་ལོག་འཇིགས་པ་ཀུན་ལས་སྐྱོབ་བྱེད་ཅིང༌། །ཉེས་མེད་སྡོམ་པ་ཡོན་ཏན་ཚོགས་བསྐྱེད་པ། །ཕྱི་ནང་དཀོན་མཆོག་གསུམ་ལ་ཕྱག་འཚལ་
ལོ། །མཆོད་པ་འབུལ་བའི་ཡན་ལག་ནི། །གང་ལ་ཅུང་ཟད་ཕུལ་ཡང་དོན་ཆེ་བ། །འཁོར་ལོའི་མགོན་པོ་འཁོར་དང་བཅས་པ་ལ། །ཆུ་རླབས་ལག་པའི་གར་མཁན་གངྒཱ་སོགས། །མཆོད་ཡོན་ཞབས་རྡུལ་དག་བྱེད་རྒྱ་མཚོ་
162

བཅུ་གཉིས་
আ
།འབུལ། །རྐང་དྲུག་འཕུར་ལྡིང་གིས་རྩེན་གེ་སར་ཚོགས། །གད་མོ་དགོད་སྙམ་མེ་ཏོག་ཅི་ཡང་བཀྲ། །ལྷན་ཅིག་སྐྱེས་སྦྱར་དྲི་ཞིམ་ངད་པ་དག །ཞིང་ཀུན་ཁྱབ་པར་ལྡང་བ་བདུག་པའི་སྤྲིན། །སྒྲིབ་
པའི་མུན་པ་ཟ་བྱེད་གླལ་བའི་ལྕེ། །འོད་ཟེར་སྟོང་འབར་སྒྲོན་མེ་ཚར་དུ་དངར། །ལྷུང་ལྷུང་འབབ་པའི་ཆབ་སྒྲ་ཡིད་འོང་ ཅན། །ག་པུར་ལ་སོགས་དྲིས་བསྒོས་བྱུག་པའི་རྫིང༌། །རོ་བཅུད་ཕུན་ཚོགས་མཐོ་རིས་བདག་པོ་
ལ། །སྟོབ་པར་འོས་པའི་ཞལ་ཟས་རི་བོའི་ཕྲེང༌། །དབྱངས་བདུན་སྐད་ཀྱི་འགྱུར་བ་གླུར་འཇོ་བའི། །སྒྲ་སྙན་རོལ་མོའི་བྱེ་བྲག་རྣམས་ཀྱང་འབུལ། །གཟུགས་མཛེས་སྒྲ་སྙན་དྲི་ཞིམ་རོ་མཆོག་བརྒྱ། །རེག་འཇམ་འདོད་ཡོན་ཕུན་
སུམ་ཚོགས་དགུ་འབུལ། །ས་གཞི་ལྷུན་པོ་རི་གླིང་ལྕགས་རིར་བཅས། །ཉི་ཟླ་ལྷ་མིའི་དཔལ་གྱིས་ཕྱུར་བུར་གཏམས། །བྱེ་བ་ཕྲག་བརྒྱའི་འཇིག་རྟེན་མཎྜ་ལ། །ཡོན་གནས་མཆོག་ལ་འབུལ་གྱིས་བཞེས་སུ་གསོལ། །སྐབས་
འགར་མཎྜལ་བསགས་དགོས་ཡོད་ན་སོ་བདུན་ལ་སོགས་འདིར་གསོག་གོ །སྐལ་དམན་སྔོན་གྱིི་ལྷ་ཡི་ཡུལ་མིན་ཡང་། །སྐལ་བཟངས་མི་རྨི་ཡོངས་ཀྱིས་བསྟེན་བྱ་བ། །དམ་ཚིག་སྟོབས་བསྐྱེད་མི་འཆི་བཅུད་ཀྱིས་
ལེན། །དངོས་གྲུབ་འགུགས་བྱེད་བདུད་རྩིའི་རྒྱ་མཚོ་འབུལ། །འཇོ་སྒེག་འཕྲུལ་དང་རྒྱན་ཕྲེང་གླུ་གར་རྩེན། །གླིང་བུ་པི་ཝང་རྫ་རྔ་རྔ་ཟླུམ་སྒྲ། །ཉེར་སྤྱོད་མཁོ་དགུའི་ཡོ་བྱད་ཤིས་པའི་རྫས། །ཀུན་བཟང་མཆོད་སྤྲིན་ནམ་མཁའ་
163

བླ་མཆོད་སྐོར་
གང་བས་མཆོད། །གཞུང་ལུགས་ཐོས་པའི་རྒྱ་མཚོར་བསམ་བསྒོམ་གྱི། །མེ་ཏོག་ཚལ་བཞད་རང་རིག་སྒྲོན་མ་གསལ། །ཚུལ་ཁྲིམས་དྲི་འཐུལ་ཡོན་ཏན་རོ་བརྒྱའི་བཤོས། །བཟླས་བརྗོད་རོལ་མོ་དོན་གྱི་མཆོད་པས་
མཆོད། །ཕུན་ཚོགས་དགེ་བས་བསྐྲུན་པ་དལ་འབྱོར་རྟེན། །འབྱུང་ཁམས་ མ་འཁྲུགས་བྱ་བའི་ཁུར་བཟོད་པ། །བདག་ཅག་ཁྱེད་ཀྱི་འབངས་སུ་འབུལ་ལགས་ན། །དགྱེས་པའི་ཕྲིན་ལས་གང་ཡིན་བསྒྲུབ་པར་གནང༌། །དེ་
ནས་ཡན་ལག་ལྷག་མ་རྣམས་ནི། བཻག་མེད་ལོང་ཤོར་སེམས་ཀྱི་སྐྱེས་བུ་འདིས། །ཚིམ་མེད་ཉོན་མོངས་དུག་ལྔའི་མྱོས་ཆུ་ལ། །དབང་མེད་སྤྱད་པའི་སྡིག་སྒྲིབ་ཉེས་ལྟུང་རྣམས། །ཐོགས་མེད་གཟིགས་པའི་སྤྱན་སྔར་བཤགས་
ཤིང་བསྡམ། །འཕགས་དང་སོ་སྐྱེར་གཏོགས་པ་འགྲོ་བ་ཡིས། །བསོད་ནམས་རྣམ་པར་བསགས་ལ་དགའ་བའི་བློ། །མེ་ཏོག་ཀུནྡཱའི་དགའ་ཚལ་སྟུག་པོ་ལ། །ཟླ་འོད་ཀྱིས་བཞིན་འཛུམ་ཟེར་དཀར་པོས་བསུ། །དགོངས་པ་མྱ་
ངན་འདའ་ལ་ཕྱོགས་པ་དག །ཡིད་སྲུབས་རེ་བ་བསྐངས་ལ་བདག་དགའ་མེད། །འགྲོ་འདི་ལྡོངས་པར་འགོད་ན་མི་རུང་ཞེས།ི